# Jamestown (Sveta Helena)

| Jamestown
 |
| --- |
| Koordinate: ﻿ / ﻿ |
| **Država** |  Sveta Helena
 |
| **Nazvan po** | vojvodi od Yorka
 |
|  |
| **Površina**  |
|  - **Ukupna** | 3,6 km²
 |
|  |
| **Stanovništvo** (2008.)
 |
|  - **Grad** | 714
 |
|  - **Gustoća** | 198.3 / na km²
 |
|  |
| **Vremenska zona** | GMT (UTC+0)
 |
| **Pozivni broj** | +290 2xxx
 |
| Karta
 |
| Topografska karta otoka sv. Helena sa pozicijom Jamestowna Topografska karta otoka sv. Helena sa pozicijom Jamestowna |

**Jamestown** je jedina morska luka i glavni grad britanskog prekomorskog teritorija u južnom Atlantiku Sveta Helena, Ascension i Tristan da Cunha od 714 stanovnika (2008.).

## Historija

Pogled iz zraka na usku kotlinu u kojoj se smjestio Jamestown
Jamestown je osnovan 1659. kad je Britanska istočnoindijska kompanija u istoimenom zaljevu podigla utvrdu na brdu Ladder za smještaj malog garnizona, i nazvala je po imenu vojvode od York-a, budućeg engleskog kralja Jamesa II. Pored utvrde u uskoj vulkanskoj kotlini, niknulo je naselje sa građevinama od lokalnog vulkanskog kamena uz jedinu cestu. Iz Jamestowna vode sve otočke ceste prema malobrojnim naseljima na Svetoj Heleni, tom nevelikom brdovitom otoku.

Broj stanovnika Jamestowna se posljednjih dekada smanjio, kao i na cijelom otoku, najviše radi nemogućnosti daljnje gradnje po uskoj kotlini zbog čega se stanovnici sele u obližnja predgrađa Half Tree Hollow (901 stanovnika) i Saint Paul (795) koja su tako postala veća od svog centra.

Pogled sa vrha Jacobovih stepenica na Jamestown
Jamestown je pun dobro očuvanih građevina georgijanskog kolonijalnog stila, pa je zbog toga predložen na UNESCO-vu Listu mjesta svjetske baštine. Glavna privredna aktivnost i gotovo jedini prihod malobrojnih stanovnika, vezana je uz luku, to su carina, lučke takse i prodaja poštanskih maraka filatelistima.

## Geografija i klima

Jamestown leži u uskoj kotlini istoimenog zaljeva dugoj oko 1,6 km, stisnutnutoj između vulkanskih brda visokih 150 metara, na sjeverozapadnoj obali otoka Sveta Helena. Klima u Jamestownu je gotovo pustinjska, sa vrlo malo oborina, ali nije tako vruće zbog blagotvornog uticaja oceana, tako da se prosječna dnevna temperatura kreće između 22 – 28 °C, uz stalni vjetar sa oceana, koji ponekad ima uragansku snagu.

## Znamenitosti

* Guvernerova palača ili Castle u centru grada, izgrađena 1710., temeljno rekonstruirana 1860. zbog termita koji su izgrizli nosivu drvenu konstrukciju.
* Crkva Saint James iz 1774. u centru grada, najstarija anglikanska crkva na južnoj hemisferi.
* Jakobove stepenice, izgrađene 1829. od 699 stepenica, kojima je centar grada spojen sa starom utvrdom na brdu Ladder. Danas su vrlo popularne kod malobrojnih turista, na njima se jedamput godišnje održava utrka, u kojoj sudjeluju i turisti iz cijelog svijeta.
* Ljetna guvernerova rezidencija Plantation House izgrađena 1792., 3 km južno od centra grada u predgrađu Saint Paulu.
* Katedrala Saint Paul u predgrađu Saint Paul izgrađena 1851. na mjestu starije crkve iz 17. vijeka.
* Longwood House (također guvernerova rezidencija), u kojoj je bio zatočen i 1821. umro Napoleon, 4 km jugoistočno od centra grada (danas u vlasništvu francuske vlade).

## Reference

## Povezano

* Sveta Helena

## Vanjske veze

* Jamestown na portalu Encyclopædia Britannica (`en`)
* „St Helena, Jamestown”. Arhivirano iz originala na datum 2011-06-04. Pristupljeno 2011-12-22.  (`en`)